SL Uradni list Evropske unije C 41/35

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2009/C 41/13)

Ta objava daje pravico do ugovora na podlagi člena 7 Uredbe (ES) št. 510/2006 (1). Izjavo o ugovoru mora Evropska komisija prejeti v šestih mesecih od dneva te objave.

POVZETEK

UREDBA SVETA (ES) št. 510/2006

„SCHWÄBISCHE MAULTASCHEN“/„SCHWÄBISCHE SUPPENMAULTASCHEN“

ES št.: DE-PGI-0005-0521-18.01.2006

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Bundesministerium der Justiz Naslov: Mohrenstraße 37 D-10117 Berlin Tel.: +49(0)30/2025-70 Faks: +49(0)30/2025-82 51 E-mail: —

2. Vlagatelj:

Naziv: Schutzgemeinschaft 'Schwäbische Maultaschen' c/o Bürger GmbH z.H. Herrn Martin Bihlmaier Naslov: Zeiss-Straße 12 D-71254 Ditzingen Tel.: +49(0)7156/30022083 Faks: +49(0)7156/3002942083 E-mail: martin.bihlmaier@buerger.de Sestava: Proizvajalci/predelovalci ( X ) drugo ( )

3. Vrsta proizvoda:

Skupina 2.7 – Testenine

4. Specifikacija:

(Povzetek zahtev v skladu s členom 4(2) Uredbe (ES) št. 510/2006)

4.1 Ime:

„Schwäbische Maultaschen“/„Schwäbische Suppenmaultaschen“

4.2 Opis:

Žlikrofi z nadevom iz mletega mesa ali zelenjave.

Štirikotni žepki ali v obliki zvitka; sveži ali pakirani; jedo se skuhani ali praženi.

Sestava

Zdrob iz trde pšenice in/ali moka, celo jajce, voda in sol za testo. Svinjsko meso, goveje meso, lahko tudi prekajena potrebušina, špinača, peteršilj, čebula, jajca, začimbe, kruh in por za nadev. Sestavine in njihovo razmerje se razlikujejo glede na recept in regionalne posebnosti, vendar v okviru spodaj navedenih meril kakovosti.

Merila kakovosti

Kakovostne značilnosti Minimalne zahteve Barva/videz Testo svetlorumeno do svetlosivo, nadev ohlapno zmešan, s še razpoznavno strukturo Oblika Pravokotna ali v obliki zvitka Mere „Maultasche“ – standardna Dolžina 5,5–10, širina 5–9, višina 1,5–2,5 cm „Maultasche“ za juho Dolžina 1–5,5, širina 1–5, višina 0,5–2 cm Konsistenca/tekstura Testo čvrsto in nelepljivo, nadev mehek, ohranjena emulzija Neto teža „Maultasche“ – standardna 40–150 g „Maultasche“ za juho 10–40 g Delež beljakovin v mesnih „Maultaschen“ in „Suppenmaultaschen“ Mleto meso, najmanj 7-odstotni delež mesnih beljakovin brez beljakovin vezivnega tkiva Sveže jajce Celo jajce kakovostnega razreda A, delež suhe snovi najmanj 23 % Delež mesa Delež mesa v skupni teži – najmanj 8 %

4.3 Geografsko območje:

Geografsko območje Švabske obsega celotno deželo Baden-Württemberg in celotno okrožje Schwaben Svobodne države Bavarske.

4.4 Dokazilo o poreklu:

Sledljivost prek celotne vrednostne verige se zagotavlja v skladu z mednarodnim standardom za varnost – IFS (International Food Safety). Udeležena podjetja so se zavezala k upoštevanju tega standarda. Izhajajoč iz prodajne embalaže mora biti po eni strani mogoče neprekinjeno slediti verigi do surovin, na drugi pa mora biti mogoče ugotoviti, katerim kupcem je bila poslana posamezna šarža (vse do posameznega pakiranja).

4.5 Metoda pridobivanja:

Moka, zdrob iz trde pšenice, jajce in voda se zamesijo v testo. Testo se ekstrudira ali tanko razvalja. Nato se pripravi nadev (mesni ali zelenjavni), ki se zmeša s kruhom, špinačo, čebulo in začimbami. Odmerjene količine nadeva se položijo na testo. Čez to se zaviha plast testa in vse skupaj porazdeli na posamezne „Maultachen“, te se segrejejo in nato ohladijo na 2–7 °C. Proizvodi, ki se bodo prodajali zamrznjeni, se ohladijo na –18°C.

Konzerviranje; hranjenje

„Maultaschen“ se prodajajo sveži ali pakirani.

4.6 Povezava z geografskim območjem:

„Schwäbische Maultasche“ je specialiteta s Švabskega z večstoletno tradicijo, ki jo porabniki zelo cenijo. Nobena švabska jed ni tako priljubljena in znana kot specialiteta daleč preko meja Švabske (Baden-Württemberg in okrožje Schwaben Svobodne države Bavarske) kot „schwäbische Maultasche“. Pogosto se omenja v povezavi z znanimi osebnostmi in pomembnimi odkritji dežele. „Maultaschen“ so tradicionalna postna jed za veliki četrtek, ki je na Švabskem danes priljubljena kot jed, ki se uživa čez vse leto. „Maultaschen“ nastopajo v švabski literaturi pa tudi v mnogih praznovanjih in običajih Švabske.

V kraju Freiberg am Neckar vsako jesen tradicionalno praznujejo „Maultaschenfest“. Občina Baiersbronn celo izvoli „Maultaschenkönigin“ (kraljico žlikrofov). „Maultasche“ je pomembna tudi za turizem. Okoli zgodovinskega rezidenčnega mesteca Bad Urach vodi posebna pot („Maultaschen-Weg“), na kateri je mogoče občudovati planoto Schwäbische Alb, njeno krajino in kulinarične specialitete.

„Maultaschen“ je danes mogoče dobiti v skoraj vseh mesnicah, pri izdelovalcih mesnin in v meščanskih restavracijah na Švabskem.

V švabski regiji je bilo v povezavi z „Maultaschen“ postavljenih več svetovnih rekordov: Leta 1982 je nek gostilničar iz švabskega Maulbronna v 22 minutah izdelal 1 134„Maultaschen“, s čimer je potolkel leto prej postavljen rekord nekega mesarja iz Untertürkheima v Stuttgartu. Isti gostilničar se je leta 1987 z izdelavo velikanske „Maultasche“ vpisal v Guinnessovo knjigo rekordov. Desetletje pozneje, v letu 1997, so kuharji iz mesta Freiberg am Neckar postavili nov rekord. Ta rekord so kmalu zatem, in sicer leta 2000, presegli kuharji iz Baiersbronna.

Švabska literatura je polna pesmi in zgodb v zvezi z „Maultasche“. Švabski pisatelj Thaddäus Troll je šaljivo celo primerjal značaj Švabov z „Maultasche“.

Švabski narečni pesnik Heinz Eugen Schramm je objavil pesem o pripravi „Maultasche“.

Tudi švabski narečni pesnik Friedrich E. Vogt je „Maultaschen“ literarno trdno umestil na jedilnik Švabov.

4.7 Nadzorni organ:

Naziv: LACON GmbH Naslov: Brünnlesweg 19 D-77654 Offenburg Tel.: 0781 919 37 30 Faks: 0781 919 37 50 E-mail: lacon@lacon-institut.com, www.lacon-institut.com

4.8 Označevanje:

Schwäbische Maultaschen g.g.A.

Schwäbische Suppenmaultaschen g.g.A

(1) UL L 93, 31.3.2006, str. 12.